**L****ĪGUMS PAR DEPOZĪTU DARĪJUMIEM Nr. \_\_\_\_\_\_**

Rīgā, 20\_\_\_.gada \_\_.\_\_\_\_\_\_\_\_\_\_\_

|  |  |  |
| --- | --- | --- |
| Līdzēji | **Banka** | **Klients** |
| AS Magnetiq Bank |  |
| Reģistrācijas Nr. / personas kods / pases dati | 50103189561  |  |
| Pārstāvis |  |  |
| Pārstāvības pamats |  |  |
| Kontaktinformācija | Juridiskā adrese: | Brīvības iela 54, Rīga,LV-1011 | Juridiskā / dzīvesvietas adrese: |  |
| Faktiskā adrese: | Brīvības iela 54, Rīga,LV-1011 | Faktiskā adrese: |  |
| Tālr. Nr. |  | Tālr. / faksa Nr. |  |
| e-pasta adrese | info@magnetiqbank.com  | e-pasta adrese |  |
| **Norēķinu konts:** |  |
| **Balss parole** (ne mazāk, kā 4 simboli): |  |

turpmāk Banka un Klients, kopā – **Līdzēji**, ievērojot Līdzēju nopietni, apzinīgi un brīvi bez viltus, maldības un spaidiem pausto gribu, noslēdz šo līgumu (turpmāk – **Līgums**) par sekojošo:

1. **Līgumā lietoto terminu skaidrojums**
	1. **Balss parole** – Konfidenciāla, Klienta izvēlēta un sastādīta ciparu un/vai burtu virkne, kas sastāv no vismaz četriem simboliem, un kura tiek izmantota Klienta identifikācijai, Klientam telefoniski sazinoties ar Banku;
	2. **CIF numurs** – Bankas piešķirts numurs Klientam, kas paredzēts Klientu uzskaitei un identifikācijai Bankas sistēmā. Katram Klientam ir viens unikāls CIF numurs, neatkarīgi no atvērto Kontu daudzuma un tiek piešķirts pie pirmreizējā Konta atvēršanas.
	3. **Darba diena –** diena, kurā Banka ir atvērta Bankas operāciju veikšanai;
	4. **Depozītu** **darījums** (**Darījums**) –naudas līdzekļu aizdošana Bankai uz fiksētu Noguldījuma termiņu līdz vienam gadam un fiksētu Noguldījuma procentu likmi, ar pamatsummas un procentu summas izmaksu Noguldījuma termiņa beigās un bez iespējas izbeigt darījumu pirms Noguldījuma termiņa beigām.
	5. **Noguldījuma summa** – Darījuma noteikumos norādītā summa norādītā valūtā, kuru Klients nogulda Bankā saskaņā ar Darījuma noteikumiem;
	6. **Noguldīšanas datums** – Darījuma noteikumos norādītais Noguldījuma summas noguldīšanas datums;
	7. **Noguldījuma termiņš** – Darījuma noteikumos norādītais termiņš (datums), līdz kuram Klients nogulda Noguldījuma summu;
	8. **Noguldījuma procenti** – procenti par Noguldījuma summas noguldīšanu konkrētajai valūtai, kas ir aprēķināmi atbilstoši Darījuma noteikumiem;
	9. **Piemērojamie tiesību akti** – Latvijas Republikā spēkā esošie tiesību normatīvie akti, kā arī Latvijas Bankas un Finanšu un kapitāla tirgus komisijas tiesību akti, kas ir saistoši Bankai;
	10. **Bankas Tarifi** – Bankas apstiprinātais Bankas pakalpojumu cenrādis, kas ir spēkā attiecīgās Bankas operācijas veikšanas dienā un ir pieejams pakalpojumu sniegšanas vietās un Bankas mājas lapā internetā – [www.magnetiqbank.com](http://www.magnetiqbank.com) Bankas Tarifi ir Līguma neatņemama sastāvdaļa.
	11. **Termiņnoguldījuma konts** – Bankas konts, kurā tiek ieskaitīta Noguldījuma summa.
2. **Līguma mērķis un priekšmets**
	1. Šajā Līgumā tiek definēti vispārējie noteikumi Bankas un Klienta Depozītu darījumiem, kuru speciālie noteikumi tiek noteikti, atsevišķi vienojoties (turpmāk un iepriekš Līguma tekstā **-** **Darījuma noteikumi**).
	2. Darījumi var tikt slēgti šādās valūtās: EUR, USD, RUB vai citā valūtā, kas pirms tam ir saskaņota ar Banku. Viena Darījuma minimālā summa tiek saskaņota individuāli ar Banku.
3. **Darījuma noslēgšana un apstiprināšana**
	1. Līdzēji var noslēgt Darījumu, Klienta pārstāvim piezvanot Bankas darba laikā, t.i. Darba dienā no plkst. 9.00 līdz 17.30 pēc Latvijas laika, pa tālruņa numuru 67772973, nosaucot savu vārdu, uzvārdu, Klientu (ja Klienta vārdā zvana persona, kas pārstāv viņa intereses), CIF numuru un Balss paroli attiecīgajam Klientam, un vienojas vismaz par šādiem **Darījuma noteikumiem**:
		1. noguldījuma summu un valūtu;
		2. noguldīšanas datumu;
		3. noguldījuma termiņu;
		4. noguldījuma procentiem.
	2. Līdzējam nav tiesības vienpusēji atkāpties no Darījuma izpildes. Līdzēji var izmainīt Darījuma noteikumus tikai rakstveida par to vienojoties.
	3. Darījums stājas spēkā ar brīdi, kad starp Līdzējiem panākta vienošanās par Darījuma noteikumiem. Par mutiski noslēgtā Darījuma pierādījumu kalpo telefonsarunas (audio) ieraksts. Līdzēji piekrīt savstarpējo telefona sarunu ierakstīšanai un audio ierakstu izmantošanai Darījumu pamatojumam.
	4. Mutiski vienojoties par konkrētā Darījuma noteikumiem, ja Noguldījuma termiņš ir līdz vienai nedēļai, Līdzējiem ir tiesības savstarpēji pieprasīt Darījuma noteikumu rakstisku apstiprinājumu, norādot Līguma pielikumā Nr.1 noteikto informāciju (turpmāk Līguma tekstā **-** **Apstiprinājums**). Ja Noguldījuma termiņš ir garāks par vienu nedēļu, Klients apņemas izmantojot Interneta banku brīvā formā iesniegt Bankai ziņojumu, kurā viņš apstiprina Darījumu, norādot Apstiprinājumā noteikto informāciju. Apstiprinājuma neiesniegšana nav pamats uzskatīt, ka Darījums nav noslēgts, un Līdzēji netiek atbrīvoti no Darījuma izpildes.
	5. Gadījumā, ja pēc Bankas pieprasījuma Klients nesniedz Apstiprinājumu, Bankai ir tiesības nepildīt savas saistības, kas izriet no Darījuma, līdz brīdim, kamēr netiek iesniegts Apstiprinājums. Šādā gadījumā Klients apņemas atlīdzināt Bankai visus zaudējumus, kas ir saistīti ar Apstiprinājuma savlaicīgu nesniegšanu.
	6. Ja Apstiprinājums atšķiras no mutiski panāktās vienošanās, ir spēkā Darījuma noslēgšanas brīdī mutiski panāktā vienošanās un Darījuma izpilde tiek apturēta, ja tas ir iespējams, līdz brīdim, kamēr Līdzēji vienojas par neskaidrajiem jautājumiem.
	7. Darījuma Apstiprinājuma mērķis ir Darījuma noteikumu dokumentēšana, nepieciešamības gadījumā izmantojot to Līdzēju strīdu risināšanā.
	8. Visus aprēķinus attiecībā uz Darījumiem un Līgumu veic Banka, bet tas neatbrīvo Klientu no pienākuma pārbaudīt veikto aprēķinu pareizību un šaubu gadījumā nekavējoties paziņot par to Bankai.
	9. Klientam ir pienākums nekavējoties informēt Banku, ja Klientam ir radušās aizdomas, ka Balss parole ir nonākusi jebkuras trešās personas rīcībā. Banka apņemas neveikt Darījumu izpildi vai veikt tā anulēšanu, pēc šāda Klienta paziņojuma saņemšanas. Šajā gadījumā Banka anulē Klienta esošo Balss paroli dienā, kad Klients informē Banku, un piešķir Klientam jaunu Balss paroli, Klientam personīgi ierodoties Bankā.
	10. Klientam ir pienākums nodrošināt, ka Balss parole netiek izpausta trešajām personām un Klients ir atbildīgs par visu Darījumu izpildi, kuri ir noslēgti izmantojot Balss paroli.
	11. Banka nav atbildīga par Darījuma sekām, ja Darījumu Klienta vārdā ir noslēgusi trešā persona, izmantojot Klienta Balss paroli.
4. **Darījuma izpilde**
	1. Klients apņemas līdz Noguldīšanas datuma plkst. 17.00 (pēc Latvijas laika) nodrošināt Noguldījuma summu Norēķinu kontā.
	2. Klients neatsaucami pilnvaro Banku un Banka apņemas, bez atsevišķa Klienta uzdevuma saņemšanas, Noguldīšanas datumā norakstīt no Norēķinu konta Noguldījuma summu un ieskaitīt to Termiņnoguldījuma kontā, ja līdz Noguldīšanas datuma plkst. 17.00 (pēc Latvijas laika) Klients ir nodrošinājis Noguldījuma summu Norēķinu kontā. Par Klienta naudas līdzekļu noguldīšanas dienu ir uzskatāma diena, kad Noguldījuma summa ir ieskaitīta Termiņnoguldījuma kontā.
	3. Ja Klients neizpilda Līguma punktos noteiktās saistības vai ja Bankai nav iespējams izpildīt Līguma punktā noteikto pienākumu no Bankas neatkarīgu iemeslu dēļ, Darījums zaudē spēku un Līdzējiem nav saistošs.
	4. Banka atgriež Klientam Noguldījuma summu šādos gadījumos:
		1. iestājoties Noguldījuma termiņam;
		2. Bankai vienpusēji pirms termiņa izbeidzot Līgumu 6.5. punktā minētajā kārtībā (par Noguldījuma summas atgriešanas dienu uzskatāma Darījuma izbeigšanas diena).
	5. Gadījumā, ja Noguldījuma summas atgriešanas diena nav Darba diena, tad Banka veic Noguldījuma summas izmaksu nākamajā Darba dienā.
	6. Banka izmaksā Klientam Noguldījuma summu, veicot maksājumu Klienta Norēķinu kontā.
5. **Noguldījuma procentu aprēķināšanas un izmaksas kārtība**
	1. Par Noguldījuma summas noguldīšanu Banka maksā Klientam Noguldījuma procentus, kas ir aprēķināmi, vadoties no Noguldījuma procentiem, Noguldījuma summas un noguldījuma faktiskā kalendāro dienu skaita (ieskaitot Noguldījuma summas noguldīšanas dienu, bet neieskaitot Noguldījuma summas atgriešanas dienu).
	2. Aprēķinot Noguldījuma procentu summu euro (EUR) un citās 2.2. punktā minētajās ārvalstu valūtās, izņemot tālāk norādītās, pieņem, ka gadā ir 360 dienas,. Krievijas rubļos (RUB) procentu summu aprēķina, faktisko dienu skaitu gadā attiecinot pret faktisko dienu skaitu (Act/Act).
	3. Pēc Noguldījuma summas atgriešanas dienas iestāšanās Noguldījuma procenti netiek aprēķināti.
	4. Aprēķinātos Noguldījuma procentus Banka izmaksā Klientam kopā ar Noguldījuma summu pēc Noguldījuma termiņa iestāšanās. Uz uzkrāto Noguldījuma procentu summu Banka procentus neaprēķina.
	5. Klients neatsaucami pilnvaro Banku, bez atsevišķa Klienta uzdevuma saņemšanas, veikt naudas līdzekļu norakstīšanu no Termiņnoguldījuma konta vai Norēķinu konta, nodokļu vai nodevu samaksai Klienta vārdā, ja šādi nodokļi vai nodevas par Noguldījuma procentu saņemšanu ir jāmaksā atbilstoši Piemērojamajiem tiesību aktiem.
6. **Līguma spēkā stāšanās un izbeigšana**
	1. Līgums stājas spēkā pēc tā abpusējas parakstīšanas un ir noslēgts uz nenoteiktu laiku.
	2. Katram no Līdzējiem ir tiesības vienpusēji izbeigt Līguma darbību, brīdinot par to otru pusi ne mazāk kā 1 (vienu) mēnesi iepriekš ar nosacījumu, ka Līdzēju starpā nav noslēgtu spēkā esošu Darījumu.
	3. Līgums var tikt izbeigts ar Līdzēju rakstveida vienošanos.
	4. Visas uz Līguma izbeigšanas dienu (neatkarīgi no izbeigšanas pamata) neizpildītas saistības paliek spēkā līdz to pilnīgai izpildei.
	5. Bankai ir tiesības, nebrīdinot Klientu, vienpusēji pirmstermiņa izbeigt Līgumu, atgriežot visas Noguldījuma summas un izmaksājot uz Līguma laušanas dienu aprēķinātos Noguldījuma procentus, sekojošos gadījumos:
		1. Klients pirms Līguma noslēgšanas vai tā darbības laikā nav sniedzis Bankai tās pieprasīto informāciju vai dokumentus, vai arī ir sniedzis nepilnīgu, nepatiesu informāciju vai viltotus dokumentus;
		2. Bankai ir aizdomas, ka Klients vai Klienta Norēķinu kontā esošie naudas līdzekļi ir saistīti ar noziedzīgi iegūtu līdzekļu legalizāciju vai terorisma finansēšanu;
		3. ja Klients sadarbojas vai ir saistīts ar personu, kas iekļauta Bankas apstiprinātā personu sarakstā, ar kurām Banka nesadarbojas;
		4. ja Klients vai tā pārstāvis ir kļuvis par personu, kas iekļauta Bankas apstiprinātā personu sarakstā, ar kurām Banka nesadarbojas;
		5. ja Klients ir mēģinājis veikt vai ir veicis krāpnieciskās darbības pret Banku, kādu tās klientu vai tādu darbību veikšanai ir izmantojis bankas operācijas (pakalpojumus);
		6. ja Banka Līdzēju starpā noslēgtajā Norēķinu konta atvēršanas un apkalpošanas līgumā noteiktajā kārtībā ir slēgusi Klienta norēķinu kontus vai pārtraukusi Klientam jebkuras Bankas operācijas izpildi;
		7. citos Piemērojamos tiesību aktos noteiktajos gadījumos.
7. **Paziņojumi un strīdu izskatīšana**
	1. Klientam nav tiesību bez Bankas iepriekšējas rakstveida piekrišanas saņemšanas nodot (cedēt) trešajām personām savas no Līguma izrietošas tiesības.
	2. Līdzēji ar saviem parakstiem apliecina, ka Līguma noteikumi ir savstarpēji apspriesti, Līgums precīzi pauž viņu gribu un viņas vēlas to noslēgt.
	3. Jebkuri Līguma grozījumi vai papildinājumi ir spēkā, ja tie noformēti rakstiski un Līdzēji tos parakstījuši. Tos pievieno Līgumam, un tie kļūst par Līguma neatņemamu sastāvdaļu.
	4. Ja viens vai vairāki Līguma noteikumi zaudē spēku vai izrādās pretrunā ar Piemērojamiem tiesību aktiem, tas nerada visa Līguma spēkā neesamību, ja vien spēku zaudējošais noteikums būtiski neizmaina Līguma nozīmi.
	5. Banka ir tiesīga veikt Klienta iesniegto personu datu apstrādi (ievākšanu, uzglabāšanu, reģistrāciju, ievadīšanu, nodošanu, pārraidīšanu u.c.), kā arī Piemērojamajos tiesību aktos noteiktajā kārtībā pieprasīt un saņemt minētos datus un citu informāciju no trešajām personām un apstrādāt tos. Klients piekrīt viņa personas datu nodošanai trešajām personām, ja tas pēc Bankas ieskatiem nepieciešams parādu piedziņai no Klienta.
	6. Puses vienojas, ka jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks galīgi izšķirts:
		1. ja Klients ir fiziska persona vai ja atbilstoši Piemērojamajiem tiesību aktiem strīdu nevar nodot izšķiršanai šķīrējtiesā – Latvijas Republikas tiesā pēc piekritības;
		2. pārējos, Līguma punktā neminētajos gadījumos - pēc prasītāja izvēles, Baltijas Starptautiskajā šķīrējtiesā (Rīgā, reģ. Nr.40003759437), Rīgas Starptautiskajā šķīrējtiesā (Rīgā, reģ. Nr.000373885), saskaņā ar attiecīgās šķīrējtiesas reglamentu viena šķīrējtiesneša sastāvā latviešu valodā uz iesniegto dokumentu pamata (rakstveida procesā), vai Latvijas Republikas tiesā pēc Bankas juridiskās adreses.
	7. Paziņojumus un informāciju saistībā ar Līgumu Līdzējs nodod otram Līdzējam sekojošā kārtībā:
		1. ar Interneta bankas starpniecību (ja starp Līdzējiem ir noslēgts attiecīgs līgums);
		2. nododot personīgi pret parakstu;
		3. nosūtot pa pastu ierakstītā vēstulē –
			1. Bankai – uz Bankas juridisko adresi;
			2. Klientam – uz Klienta adresi/ēm, kas norādīta/i Līgumā vai vēlāk Bankā saņemtajā rakstiskā dokumentā par adreses maiņu.
	8. Paziņojums ir uzskatāms par saņemtu:
		1. ja nosūtīts ar Interneta bankas starpniecību – dienā, kad tas ir pieejams saņēmējam Interneta bankā;
		2. ja nodots personīgi – faktiskajā saņemšanas dienā;
		3. ja nosūtīts pa pastu - 5. (piektajā) dienā no tā nodošanas pasta iestādē, ja nav pierādījumu par ātrāku saņemšanu.
8. **Citi noteikumi**
	1. Parakstot šo Līgumu, Klients apliecina, ka:
		1. Banka ir tiesīga pieprasīt ziņas par Klientu no Iedzīvotāju reģistra datu bāzes un iepazīties ar personas datu apstrādes sistēmās (Creditreform Latvija, BaltRisk u.c.) pieejamo informāciju par Klientu bez Klienta papildus piekrišanas;
		2. ir iepazinies ar Latvijas Bankas izdotajiem Kredītu reģistra noteikumiem, kā arī ir iepazinies ar Bankā noteikto kārtību, kādā tā sniedz un saņem informāciju no Kredītu reģistra un:
			1. Klients, fiziska persona, piekrīt, ka Banka izmanto iespēju saņemt Latvijas Bankas Kredītu reģistrā iekļauto informāciju par Klientu;
			2. Klients, juridiska persona, piekrīt, ka Banka ir tiesīga izmantot iespēju saņemt Latvijas Bankas Kredītu reģistrā iekļauto informāciju par:
				1. Klienta un tā meitassabiedrībām, un komercsabiedrībām, kurās Klientam ir būtiska līdzdalība;
				2. Klienta dalībniekiem (kapitāldaļu turētājiem), kuriem šajā komercsabiedrībā ir būtiska līdzdalība,
				3. Klienta amatpersonām, tajā skaitā, par revīzijas komisijas locekļiem un iekšējās revīzijas dienesta vadītāju.
	2. Klients piekrīt un apstiprina, ka Bankas un Klienta attiecības, kas veidojas, izmantojot citus Bankas pakalpojumus vai veicot darbības, ko neregulē Līgums, nosaka Bankas valdes apstiprinātie attiecīgo pakalpojumu noteikumi un Bankas Tarifi pakalpojuma izmantošanas un/vai darbības veikšanas dienā.
	3. Klients atbild par sniegto ziņu patiesumu un pilnību. Klienta pienākums ir nekavējoties, ne vēlāk kā 5 (piecu) darba dienu laikā paziņot Bankai par jebkuriem grozījumiem Bankai iesniegtajās ziņās, tajā skaitā Klienta un/vai citas tiesīgās personas nosaukuma (vārda un/vai uzvārda), juridiskās formas, juridiskās adreses (faktiskā adrese, dzīvesvietas adrese), uzņēmuma reģistrācijas numura, paraksta tiesīgo personu, zīmoga nospieduma, paraksta parauga izmaiņas un informāciju par Klienta reorganizāciju. Bankai ir tiesības individualizēt no Klienta pieprasāmo ziņu saturu un apjomu. Nesavlaicīgu un nepilnīgu ziņu sniegšanas gadījumā Klients atlīdzina Bankai visus zaudējumus.
	4. Punktu virsraksti Līgumā iekļauti tikai uzskatāmības un ērtības labad, tie nav izmantojami Līguma teksta vai jēgas skaidrošanai.
	5. Bankas un Klienta tiesiskās attiecības nosaka šis Līgums un Piemērojamie tiesību akti.
	6. Banka garantē šī Līguma, Darījumu un ziņu par Klientu noslēpumu.
	7. Bankai ziņas par Klientu un tā veiktajiem darījumiem ir pienākums sniegt tikai Piemērojamos tiesību aktos noteiktajām personām un institūcijām noteiktajos gadījumos.
	8. Banka veic Darījumu izpildi, ievērojot Latvijas Republikas normatīvo aktu par noziedzīgi iegūtu līdzekļu legalizācijas un terorisma finansēšanas novēršanu un Finanšu un kapitāla tirgus komisijas un Latvijas Bankas normatīvo dokumentu prasības.
	9. Līgums sastādīts latviešu valodā 2 (divos) eksemplāros. Viens Līguma eksemplārs glabājas pie Klienta, otrs – Bankā, turklāt katram ir vienāds juridiskais spēks.

|  |  |
| --- | --- |
| Banka: | Klients: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v. |

|  |
| --- |
|  |

1. pielikums

AS Magnetiq Bank

\_\_.\_\_.\_\_\_\_.

Līgumam par depozītu darījumiem

**Depozītu darījuma apstiprinājuma paraugs**

|  |
| --- |
| **Depozītu darījuma apstiprinājums** |
|  |  |  |  |
|  | **AS Magnetiq Bank** |  |  |
| Klients: |  |  |  |
| Līguma Nr. |  |  |  |
| Darījuma noslēgšanas datums: |  |   |   |
| Noguldīšanas datums: |  |  |  |
| Noguldījuma termiņš: |  |   |   |
| Noguldījuma summa: |  |   |   |
| Noguldījuma procenti: |  |  |  |
|  |  |  |  |
|  |  |  |  |
| *Piezīmes:* |  |  |  |
|  |  |  |  |
|  |  |  |  |
| **Apstiprinu:** |  |  |  |
|  |  |  |  |
|   |  |  |  |
| Paraksts |  |  |  |
|  |  |  |  |
|  |  |  |  |
| Vārds, uzvārds |  |  |  |
|  |  |  |  |

|  |  |
| --- | --- |
|  |  |
|  |  |